B 
Sako kami be danjomba, ndipaintjani pagora! 
Mombepanaguntu mesawa waimai waindjo’u, djamo sampuju tau mate. 
Malenge raja nape’ontoka. Masae-sae menamo i Sese-nTaola: 
Sese-nTaola iwali, ponjomba, se’imo kami! 
Mesono i Sese-nTaola : 
Kapali wo’u danjomba, ane i Sese-nTaola: 
Sangadinja ngkumotopi, ngkumompule dangku- 
monjomba. 
Se'imo da nupangkita, i Sese-nTaola polinga. 
Se’'imo napaintjani, i Sese-nTaola powani. 
Datu-mPoiri eraku, tau sondo da tilamu. 
Jaku i Sandopo Dada, ntje’e dakupotadaka. 
Mombepanowamo ri tongo ntasi, mesombulaka i Sese nTaola ri duanga 
i Sandopo Dada, moropu tau, bare?emo re’e tapalai tapotunda, mombegajangi, 
napepate i nljese-nTaola i Sandopo Dada, tau sondo napepate i nDatu-mPoiri. 
Kapatenja sei, mewalili ri duanga mompatuwu jununja sampuju. Romo setu 
molontjo duanga: 
Pedasimo ganda-ganda, tintingimo tawa-tawa. 
Napandonge ntenge lipu, tanda-tanda nu mokole. 
Duanga Lapi Tambaga, oloanja tana Maka. 
Pelindja Lapi Tambaga, kita nakaronga rata. 
Napalaika duanga ntau mate, polontjo-lontjonja wo’u mosu-mosu ri tana 
ntau tu’anja, moiwomo wo’u i Mobangka Toe, wawo ntalikunja kadju toe, maeta 
sangkanii ewa boti patani, to ri wusu. Mekatudu lai tasi limantjowu taunja, na- 
popolanto duanga, nalapasaka ganda mpanga’e. | 
Pedasimo ganda-ganda, tintingimo tawa-tawa, 
Napolontjo nduangata, duanga Lapi-Tambaga. 
Masae-sae mosumo, meoasi i Sungko-nTada, nato'oka Puenja: 
Sima’'i bara nu ndja, maeta sambali tana. 
Ri oloa nduangata, Pueku Sese-nTaola? 
Mesono 1 Sese-nTaola : 
Sungko nTada tau tonga, taropo da nakajosa. 
Mesono i Sungko-nTada: 
Se’'i ro ngkutaropo, josa pagoramo kodjo. 
Mesono Puenja: 
Ane pagoramo jau, da ngkupatundu’i jau. 
